Ishsizlik balosi Obamani prezidentlikdan ayirishi mumkin
Saylovchilar oldida gapirganida, prezident xalqdan sabr-toqat so’ramoqda. Inqiroz oqibatlarini bir zumda yenga olmaymiz, deydi u.
Qo’shma Shtatlar bo’ylab iqtisod ancha oyoqqa turgan. Shu bois o’tgan oy kutilganidek 150 ming emas, atigi 69 ming mehnat o’rni ochilgani ko’pchilikni hayron qoldirdi. Bunday beqarorlikning asosiy sababi, deydi tahlilchilar, Osiyo mamlakatlarida bu yilgi iqtisodiy o’sish sustlashgani. Buning ustiga Yevropa Ittifoqida moliyaviy vaziyat hamon tang. Nyu-Yorkdan yetakchi ekspert Sem Stovall deydiki: Ishsizlik darajasi pasaymayotgani saylov kampaniyasidagi asosiy mavzu. Prezidentlikka respublikachi nomzod Mitt Romni Barak Obama rahbarlikni eplay olmayapti, deydi. “Men butun kuchimni mehnat o’rinlari yaratishga sarflagan bo’lardim”,- deydi u. Obama qayta saylanishi yo’lidagi eng katta to’siq, deydi tahlilchilar, iqtisod sekin o’sayotgani. Prezidentning bu gaplari ko’plab amerikaliklarni g’azabga keltirmoqda. Yillab, oylab ishsiz yurganlar bugungi siyosatdan norozi. 2008-yilda boshlangan inqiroz asoratlari har yerda namoyon. Ayrim bizneslar ancha oyoqqa turib olgan, lekin bo’shatib yuborgan odamlarni qayta yollamoqchi emas. Aksincha, qisqartirishlar davom etmoqda.